Søknad om dispensasjon fra spredefrist

Statsforvalteren har overtatt ansvaret for behandling av søknader om utsatt frist for spredning av husdyrgjødsel, kommunen behandler ikke lenger disse søknadene.

Statsforvalteren kan i særlige tilfeller og etter søknad gi en tidsbegrenset dispensasjon fra bestemmelsene i gjødselbrukforskriften, jf. § 32, andre ledd.

Fristen for spredning av husdyrgjødsel med nedmodning er 1. november frem til utgangen av 2026. Områder som ikke drenerer til Oslofjorden, har spredefrist 15. september uten nedmolding og områder som drener til Oslofjorden har frist 1. september uten nedmodning.

For mer informasjon om ulike områder for spredefrister i Innlandet, se kartlaget: [Ulike områder med spredefrister for gjødsel i innlandet frem til og med 2026](https://experience.arcgis.com/experience/a64e8b2d29324abca6b096c46137d797#data_s=id%3A49cee012b7614bcb966b9257ddeb904f-bbfa1ae39e7d4624827d0844f3968967%3A2)

Søknaden skal sendes til Statsforvalteren i Innlandet sitt postmottak:
**sfinpost@statsforvalteren.no** , det skal også sendes kopi til kommunens landbruksforvaltning.

|  |
| --- |
| **Grunnopplysninger**  |
| Organisasjonsnummer (9 siffer) | Søknadsdato |
| Foretaksnavn  |
| Fornavn | Etternavn  |
| Kommune |
| E-post |

|  |
| --- |
| **Opplysninger om søknaden**  |
| Årsak til behov for dispensasjon: |
| Er alternativet med spredning med nedmolding vurdert (frist 1.november)?  |
| Vurdering av risikoen for avrenning til vassdrag: |
| Mengde gjødsel som ønskes spredd (m³ - oppgitt i kubikk): |
| Antall dekar (arealet må legges ved inntegnet på kart som vedlegg): |
| Type gjødsel |
| Annet  |

### Vedlegg som skal legges ved søknaden

* Tegn inn området som søkes om på kart. Kartene skal være merket med gårds- og bruksnummer godt synlig.
* Gjødslingsplan

## Regelverk

[Forskrift om lagring og bruk av gjødsel mv - Lovdata](https://lovdata.no/dokument/SF/forskrift/2025-01-29-115)

### Spredningstidspunkt

* Gjelder ut 2026: Spredning av organiske gjødselvarer er tillatt i perioden fra 15. februar til og med 1. september. Etter denne datoen kan det spres gjødsel med nedmolding til 1. november. Dette gjelder for arealer som ligger innenfor nedbørsfeltet som drenerer til kyststrekningen fra svenskegrensa til fylkesgrensa mot Agder.
	+ For øvrige arealer gjelder spredeperioden frem til og med 15. september uten nedmolding. Etter denne datoen kan det spres gjødsel med nedmolding til 1. november.
* Se egen kartløsning for avgrensning av nedbørsfelt (lenke).
* Det er ikke tillatt å spre gjødsel på snødekt eller frossen mark.
* Som hovedregel skal det samme år høstes eller etableres plantevekst etter siste spredning.
* Spredning av gjødselvarer på innmarksbeite er kun tillatt når kommunen har godkjent beitet som spredeareal.

### Krav til lagerkapasitet (§12)

* Du må ha tilstrekkelig lagerkapasitet til å lagre husdyrgjødsel frem til den kan spres eller disponeres på annen lovlig måte.
* Lagerkapasiteten skal minimum omfatte åtte måneders egen produksjon av husdyrgjødsel.

### Overgangsordning frem til 2028

* Frem til utgangen av 2028 kan virksomheter som pr 1.2.2025 ikke hadde tilstrekkelig lagerkapasitet til å overholde krav til spredetidspunkt i [§ 15](https://lovdata.no/forskrift/2025-01-29-115/%C2%A715), spre gjødselvarer uten nedmolding på eng frem til og med 15. september, og med nedmolding frem til og med 1. november.
* Det anbefales å bruke utstyr som legger gjødsla direkte på jorda.
* Du trenger ikke søke om dette, så lenge det ikke er gjort vesentlige endringer i driften (som overgang til løsdrift eller installering av melkerobot).

### Dispensasjon

* Det kan søkes om dispensasjon i spesielle tilfeller.
* Dispensasjon kan ikke gis dersom hensynene bak bestemmelsen det dispenseres fra, eller forskriftens formål, blir vesentlig tilsidesatt.
* Ved vurderingen av om det kan gis dispensasjon, og på hvilke vilkår, legges det særlig vekt på konsekvenser for vannkvalitet, helse, ressursutnyttelse og miljømessig forsvarlig forvaltning av jordsmonnet. Jf. § 32, 4. ledd.